CELEX: 62008TN0109
Language: et
Date: 2008-02-28 00:00:00
Title: Kohtuasi T-109/08: 28. veebruar 2008 esitatud hagi — Freixenet versus Siseturu Ühtlustamise Amet (lihvitud pinnaga valge pudeli kuju)

9.5.2008   
            
            
               ET
            
            
               Euroopa Liidu Teataja
            
            
               C 116/25
            
         28. veebruar 2008 esitatud hagi — Freixenet versus Siseturu Ühtlustamise Amet (lihvitud pinnaga valge pudeli kuju)
   (Kohtuasi T-109/08)
   (2008/C 116/45)
   Kohtumenetluse keel: prantsuse
   Pooled
   
      Hageja: Freixenet SA (Sant Sadurní d'Anoia, Hispaania) (esindajad: advokaadid F. De Visscher, E. Cornu ja D. Moreau)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   Hageja nõuded
   
               —
            
            
               Esiteks tühistada Siseturu Ühtlustamise Ameti (kaubamärgid ja tööstusdisainilahendused) esimese apellatsioonikoja 30. oktoobri 2007. aasta otsus ning teha seda, mida see apellatsioonikoda oleks pidanud tegema, nimelt tunnistada ühenduse kaubamärgi registreerimistaotlus nr 32 532 vastavaks määruses nr 40/94 sätestatud avaldamise tingimustele;
            
         
               —
            
            
               Teise võimalusena tühistada Siseturu Ühtlustamise Ameti (kaubamärgid ja tööstusdisainilahendused) esimese apellatsioonikoja 30. oktoobri 2007. aasta otsus;
            
         
               —
            
            
               Kõigil juhtudel mõista kohtukulud välja ühtlustamisametilt.
            
         Väited ja peamised argumendid
   
      Asjaomane ühenduse kaubamärk: lihvitud pinnaga valge pudeli kujuline ruumiline kaubamärk kaupadele klassis 33 (taotlus nr 32 532).
   
      Kontrollija otsus: lükata taotlus tagasi.
   
      Apellatsioonikoja otsus: jätta kaebus rahuldamata; otsus tehti pärast Esimese Astme Kohtu otsust kohtuasjas T-190/00: Freixenet (lihvitud pinnaga valge pudeli kuju).
   
      Väited: määruse nr 40/94 artikli 7 lõigete 1 ja 3 ning artikli 73 rikkumine, ning põhjendamiskohustuse rikkumine, osas milles
   
               —
            
            
               apellatsioonikoda ei kuulanud ära hageja märkusi seoses apellatsioonikoja poolse faktide erineva hindamisega;
            
         
               —
            
            
               apellatsioonikoda ei täpsustanud millistel dokumentidel põhineb tema otsus;
            
         
               —
            
            
               asjaomase pudeli kujutis on algupärane ja erineb 1. aprillil 1996 olemas olnud kujutistest;
            
         
               —
            
            
               asjaomane kaubamärk on igal juhul omandanud eristusvõime ühenduses kasutamise käigus.